
 29.11.2017
 BG
 Официален вестник на Европейския съюз
 L 313/1
 РЕГЛАМЕНТ ЗА ИЗПЪЛНЕНИЕ (ЕС) 2017/2200 НА КОМИСИЯТА
 от 28 ноември 2017 година
 за откриване и управление на тарифни квоти за внос на някои зърнени храни от Украйна
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, букви а) и в) от него,
 като има предвид, че:
 (1)
 С Регламент (ЕС) 2017/1566 на Европейския парламент и на Съвета (2) се предвижда преференциален режим по отношение на митата за внос на някои стоки с произход от Украйна. Тарифните квоти за внос, посочени в приложение II към същия регламент, се управляват от Комисията в съответствие с член 184 от Регламент (ЕС) No 1308/2013. Те се прилагат за срок от три години, считано от 1 януари 2018 г.
 (2)
 За да се осигури организиран, а не спекулативен внос на зърнените храни с произход от Украйна, включени в тарифните квоти, е целесъобразно да се предвиди този внос да се управлява чрез лицензии за внос. За тази цел следва да се прилагат регламенти (ЕО) No 1301/2006 (3) и (ЕО) No 1342/2003 (4) на Комисията, както и Регламент за изпълнение (ЕС) 2016/1239 на Комисията (5), освен когато в настоящия регламент са предвидени дерогации.
 (3)
 За да се осигури доброто управление на тези квоти, следва да се предвидят срокове за подаване на заявленията за лицензиите за внос и да се определят елементите, които трябва да бъдат включени в заявленията и в лицензиите.
 (4)
 С оглед на административната ефективност при изпращането на уведомления до Комисията в съответствие с настоящия регламент държавите членки следва да използват информационните системи, предвидени в Делегиран регламент (ЕС) 2017/1183 на Комисията (6) и Регламент за изпълнение (ЕС) 2017/1185 на Комисията (7).
 (5)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Откриване и управление на тарифни квоти
 1. Тарифните квоти за внос на някои продукти с произход от Украйна, посочени в приложението, се откриват на годишна основа в периода от 1 януари 2018 г. до 31 декември 2020 г.
 2. Ставката на вносните мита в рамките на тарифните квоти за внос, посочени в параграф 1, е 0 EUR за тон.
 3. Прилагат се регламенти (ЕО) No 1342/2003 и (ЕО) No 1301/2006, както и Регламент за изпълнение (ЕС) 2016/1239, освен ако в настоящия регламент е предвидено друго.
 Член 2
 Правила за подаване на заявления за лицензии за внос и за издаване на лицензии за внос
 1. Независимо от разпоредбите на член 6, параграф 1 от Регламент (ЕО) No 1301/2006, заявителите не може да подават повече от едно заявление за лицензия за внос за всеки пореден номер и повече от едно заявление седмично. Ако заявителите подадат повече от